**VALCOVANIE**

Valcovanie je pracovná operácia, ktorou sa utláča vrchná vrstva ornice so súčasným urovnaním povrchu pôdy a drvením hrúd.

**Valcovaním sa zatláčajú malé semená (tráv) do malej hĺbky, rozrušuje sa pôdna kôra a ničia sa škodce.**

**Úlohy valcovania :**

* utužovanie osivového lôžka,
* urovnanie povrchu pôdy a rozdrobenie hrúd,
* obnova kapilarity pôdy.

Valcuje sa pre plodiny, ktoré pred sejbou vyžadujú dostatočne utužené osivové lôžko. Má veľký význam hlavne pre plodiny, ktoré sa plytko sejú, pretože zabezpečuje prívod kapilárnej vody až ku zasiatym semenám. Takými plodinami sú ďatelinoviny a trávy. Pôda sa môže valcovať len za vhodných vlhkostných podmienok, keď sa nelepí na valec. Valcovanie v predsejbovej príprave spočíva v zabezpečení pôdnej kapilarity, ktorá umožňuje prístup pôdnej vody k zasiatemu osivu.

**Valce poznáme ľahké, stredné a ťažké.**

Na valcovanie slúžia valce, ktoré môžu mať rôzny povrch.

**Hladké valce** dobre urovnávajú povrch pôdy ale zároveň spôsobujú intenzívny výpar vody. Po intenzívnych zrážkach sa ľahko tvorí pôdny prísušok, ktorý bráni vzchádzaniu rastlín.

**Kotúčové valce** na ťažších pôdach v suchších podmienkach dobre drvia hrudy. Po ich použití sa opäť kyprí pôda.

Kombinované **( cambridgeské ) sú kombináciou hladkých aj ryhovaných pracovných častí a využívajú sa v horších výrobných podmienkach.**

**Kvalitatívne parametre valcovania :**

* nakyprenosť pôdy sa má znížiť do určenej hĺbky o 15 %,
* povrch pôdy sa má urovnať aspoň o 25 % oproti stavu pred valcovaním,
* pôda sa má pritlačiť ku vysiatym semenám,
* stabilita pôdnych agregátov sa nemá zhoršiť viac ako o 5 %.



**Cambridgeské valce**

Domáca úloha:

Pozorne si prečítajte text a do zošitov zo ZZV si opíšte úlohy valcovania.